"Z vsemi uredniki ob koncu leta opravimo pogovore, ki se nanašajo predvsem na koncept in razvoj edicij, ki jih urejajo. Pri tovrstnih pogovorih z Bojanom Požarjem smo ugotovili, da imamo na razvoj Direkta nekoliko drugačne poglede, ki bi onemogočali naše učinkovito sodelovanje. Zato smo se sporazumno odločili, da se razidemo," je povedal predsednik uprave Dnevnika, d.d., mag. Branko Pavlin.

Podobno ocenjuje tudi dosedanji urednik Direkta Bojan Požar: "Moj pogled in pogled uprave Dnevnika na prihodnji razvoj časnika Direkt se v nekaterih točkah razlikujeta, zato naše sodelovanje ne bi bilo več produktivno. Vsekakor pa sem s svojim delom na Direktu zadovoljen, saj sem imel možnost sodelovati pri rojstvu časnika, ki hkrati pomeni novost za slovenski trg. Direkt je danes na visokem petem mestu po branosti med dnevniki, zato sem prepričan, da je bilo moje delo uspešno in Direkt vsekakor tudi moj uspeh. Ekipi Direkta in njenemu novemu uredniku 'iz prve roke' želim uspešno delo."